钦定古今图书集成/明伦汇编/氏族典/第189卷 > 萧廪
## 钦定古今图书集成/明伦汇编/氏族典/第189卷 > 萧廪

按《唐书萧瑀传》：“瑀从子钧，钧子嵩，嵩子华，华子悟，悟
子仿，仿子廪，字富侯。第进士，迁尚书郎。为人退约少
合。广明初，以谏议大夫知制诰，俄迁京兆尹。田令孜
养子有罪亡击捕，吏系狱，请救，踵门，廪不纳，杖杀之，
内外畏詟。令孜拒黄巢，以廪为粮料使，辞疾贬贺州
司户参军事。会襄王窃据，挈族逃河朔，镇冀节度使”
王镕厚礼之。光化中，以给事中召，不至，卒。